आज से पाँच- छः साल पहले का वाकया है. मैं Zee News Health Awards को होस्ट कर रहा था. ग़ुलाम नबी आज़ाद स्वास्थ्य मंत्री कार्यक्रम के मुख्य अतिथि थे. गोरखपुर का दौरा कर के लौटे थे. क्योंकि उस साल गोरखपुर में एन्सेफ़लायटिस से 400 से ज़्यादा बच्चे मर चुके थे. ग़ुलाम नबी आज़ाद ने गोरखपुर यात्रा का बड़ा मार्मिक वृत्तांत सुनाया. लगा कि जब स्वास्थ्य मंत्री इतना चिंतित है तो इस बार तो ये बुखार निपट ही जाएगा. लेकिन ऐसा हुआ नहीं.